Diari Oficial de la Generalitat Valenciana


Sumari del DOGV 7977, del 10-02-2017 (2017/1017)

RESOLUCIÓ d'1 de febrer de 2017, del secretari autonòmic de Presidència, per la qual es convoquen per a l'any 2017, subvencions destinades al sosteniment de despeses corrents en mancomunitats de municipis de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7977

Data del DOGV
:   10-02-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/1017


Data del document
:   01-02-2017

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ d'1 de febrer de 2017, del secretari autonòmic de Presidència, per la qual es convoquen per a l'any 2017, subvencions destinades al sosteniment de despeses corrents en mancomunitats de municipis de la Comunitat Valenciana. [2017/1017]  
Per mitjà del Decret 3/2016, de 10 de juny, del president de la Generalitat, s'estableixen les bases reguladores de subvencions destinades al sosteniment de despeses corrents en mancomunitats de municipis de la Comunitat Valenciana (DOCV 7805, 14.06.2016).  
Per raó del que exposa, i de conformitat amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i la Resolució de 12 de febrer de 2016, del president de la Generalitat, per la qual es deleguen determinades atribucions en distints òrgans de l'Administració de la Generalitat, resolc:  
  
Primer. Objecte  
Convocar per a l'exercici 2017 les subvencions per al sosteniment de despeses corrents en mancomunitats de municipis de la Comunitat Valenciana, les bases reguladores de les quals han sigut aprovades pel Decret 3/2016, de 10 de juny, del president de la Generalitat (DOCV 7805, 14.06.2016).  
Són subvencionables a través del programa de subvencions convocades per aquesta convocatòria, les despeses corrents i de funcionament derivades de la realització d'algunes de les actuacions següents, incloses en el capítol II del pressupost de despeses de l'exercici pressupostari 2017, i realitzades durant el període comprés entre l'1 de gener de l'exercici corrent i l'últim dia del mes en què es porte a efecte la publicació en el Diari Oficial de la Generalitat Valenciana de la resolució de concessió d'aquestes ajudes:  
a) Arrendaments de terrenys, edificis, maquinària, material de transport, mobiliari, equips d'informació i altre immobilitzat material.  
  
b) Reparacions, manteniment i conservació d'infraestructures, edificis i locals, maquinària, material de transport i altre immobilitzat material, excloses aquelles actuacions subsumibles en el capítol VI de despeses d'inversió.  
c) Material no inventariable: material d'oficina, premsa, revistes, llibres i altres publicacions i material informàtic.  
d) Subministraments: electricitat, aigua, gas, combustibles, vestuari, productes alimentaris, farmacèutics i sanitaris, neteja i higiene, recanvis de maquinària, utillatge i elements de transports, material electrònic i de telecomunicacions.  
e) Comunicacions: telefòniques, postals, telegràfiques, informàtiques i altres despeses en comunicacions.  
f) Serveis externalitzats: contractació de serveis municipals mancomunats amb empreses externes.  
g) Redacció i estudis de treballs tècnics portats a efecte per empreses externes.  
  
Segon. Condicions de concessió de les ajudes  
1. La concessió de les subvencions s'efectuarà en règim de concurrència competitiva.  
2. Els beneficiaris d'aquestes subvencions estan subjectes a les obligacions derivades del contingut de les bases reguladores d'aquesta subvenció, de la resolució de concessió de les subvencions i, en general, de la normativa vigent que siga d'aplicació. En tot cas, són obligacions de les mancomunitats beneficiades les establides en l'article 14 de la Llei 38/2003, de 17 de novembre, general de subvencions.  
  
  
Tercer. Finançament de les ajudes  
La quantia de l'import global màxim destinat a finançar aquestes subvencions ascendeix a 600.000 - (sis-cents mil euros) amb càrrec al capítol IV, línia de subvenció T1814000 del programa 01.10.69.999.68 de la Direcció General d'Administració Local del pressupost de la Generalitat per a 2017.  
  
Quart. Termini i lloc de presentació de les sol·licituds de subvenció  
  
1. El termini per a la presentació de sol·licituds és d'un mes des de l'endemà de la publicació d'aquesta convocatòria en el Diari Oficial de la Generalitat Valenciana. L'incompliment d'aquest termini determina la inadmissió de la sol·licitud.  
2. Les sol·licituds de subvenció s'han de formalitzar segons els models que s'adjunten com a annex a aquesta resolució. Tant la sol·licitud general de subvenció com l'específica d'aquesta ajuda, acompanyades de la documentació requerida, s'han d'adreçar a la Direcció General d'Administració Local (Registre General de la Presidència de la Generalitat, c/ en Bou, 9 i 11, Palau d'en Bou, 46539 València).  
3. Les sol·licituds poden presentar-se per qualsevol dels mitjans establits en la legislació vigent en matèria de procediment administratiu comú. Igualment pot presentar-se per via telemàtica en el Portal de la Generalitat www.gva.es accedint als apartats Administracions/Ajudes i Subvencions/Administracions locals.  
Per a poder tramitar electrònicament la sol·licitud, ha de disposar de certificat digital, ja siga de l'entitat, del president de l'entitat o del representant davant de la Generalitat Valenciana. Tot això de conformitat amb les instruccions previstes en el web de l'Agència de Tecnologia i Certificació Electrònica (ACCV) www.accv.es.  
4. Aquestes sol·licituds s'han de presentar firmades pel president, amb el segell de la mancomunitat, en els models que apareixen com a sol·licitud general de subvencions (document 1) i sol·licitud d'ajudes per a mancomunitats de municipis de la Comunitat Valenciana (document 2) d'aquesta convocatòria i s'hi ha d'adjuntar la documentació següent:  
a) Resum del pressupost de l'exercici 2017 (classificació econòmica a escala de capítol) si ha sigut aprovat, i en cas contrari, del pressupost prorrogat de l'exercici anterior (document 3).  
b) La domiciliació bancària que figura com a model adjunt, sempre que el compte bancari no estiga donat d'alta en la Generalitat, o se n'hagen de modificar les dades.  
5. Ha de constar necessàriament en la sol·licitud de subvencions:  
a) Que la despesa es realitza a càrrec del pressupost de l'exercici 2017.  
b) Compromís de la mancomunitat d'aportar aquella part de l'import total de la despesa que no cobrisca la subvenció concedida i que no haja sigut finançada d'una altra manera.  
c) Declaració d'ajudes sol·licitades o rebudes per al finançament de la despesa.  
d) Declaració de no estar sotmés en les prohibicions previstes en l'article 13 de la Llei 38/2003, de 17 de novembre, general de subvencions.  
  
Cinqué. Criteris de valoració de les sol·licituds  
Per a determinar la quantia de les subvencions s'han de tenir en compte com a criteris els recursos pressupostaris (capítol II, despeses corrents en béns i serveis) i la població mancomunada, i s'han de valorar sobre un màxim de 6 punts, dels quals 3 punts corresponen als recursos pressupostaris (capítol II, despeses corrents en béns i serveis) de conformitat amb l'escala següent:  
Fins a 100.000 ?: 1 punt  
De 100.001 - a 300.000 ?: 2 punts  
De 300.001 - d'ara en avant: 3 punts.  
Els 3 punts restants corresponen a les xifres oficials de població d'acord amb el reial decret regulador de la matèria, de conformitat amb l'escala següent:  
Fins a 10.000 habitants: 1 punt.  
De 10.001 a 50.000 habitants: 2 punts.  
De 50.001 habitants d'ara en avant: 3 punts.  
Per a l'obtenció de la quantia individualitzada de la subvenció corresponent a cada beneficiari s'ha de dividir la quantitat pressupostada per a l'ajuda establida en la convocatòria corresponent entre el total dels punts obtinguts per les mancomunitats, d'acord amb els criteris anteriors, i resultarà un valor per cada punt. L'import de les subvencions, individualment considerades, serà el resultat de multiplicar el valor punt pel total de punts que obtinguen les mancomunitats.  
  
  
  
Sisé. Termini de resolució i notificació  
1. El termini màxim per a resoldre i notificar la resolució procedent és de nou mesos comptadors des de l'endemà de l'acabament del termini de presentació de sol·licituds, transcorregut el qual sense que s'haja notificat la resolució expressa les sol·licituds podran entendre's desestimades per silenci administratiu, d'acord amb el que estableixen l'article 25.1 de la Llei 39/2015, d'1 d'octubre, del procediment administratiu comú de les administracions públiques, i l'article 55 de la Llei 9/2001, de 27 de desembre, de la Generalitat, de mesures fiscals, de gestió administrativa i financera, i d'organització de la Generalitat.  
  
2. L'òrgan competent per a la resolució dels procediments és, per delegació del president de la Generalitat, la persona titular de la Direcció General d??Administració Local.  
3. La resolució expressa o la terminació presumpta posen fi a la via administrativa. Davant d'aquesta pot interposar-se recurs contenciós administratiu o, potestativament, recurs de reposició, d'acord amb l'article 124 de la Llei 39/2015, d'1 d'octubre, del procediment administratiu comú de les administracions públiques.  
  
Seté. Notificació de tràmits  
Els tràmits que s'han de fer en aquest procediment seran notificats individualment a cada mancomunitat interessada, i si escau, seran publicats en el Diari Oficial de la Generalitat Valenciana, d'acord amb el que disposen la Llei 39/2015, d'1 d'octubre, del procediment administratiu comú de les administracions públiques, i la Llei 38/2003, de 17 de novembre, general de subvencions.  
  
Contra aquesta resolució, que posa fi a la via administrativa, les persones interessades poden interposar, potestativament, recurs de reposició davant del mateix òrgan que l'ha dictada en el termini d'un mes comptador des de l'endemà de la publicació, de conformitat amb el que preveuen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament recurs contenciós administratiu davant de la Sala Contenciosa Administrativa de Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació, de conformitat amb el que estableixen els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 1 de febrer de 2017.- El secretari autonòmic de Presidència: Andreu Ferrer Bautista.  
  
  
ANNEX  
Documents relacionats amb aquesta convocatòria  
  
1. Sol·licitud general de subvenció  
2. Sol·licitud d'ajudes per a mancomunitats de la Comunitat Valenciana per al sosteniment de despeses corrents  
3. Resum del pressupost aprovat  
4. Certificat de despeses  
5. Model de domiciliació bancària